De Klerk sê ook Zuma moet ophou om apartheid te blameerOud pres. FW de Klerk Suid-Afrika se laaste apartheidpresident, FW de Klerk, het Vrydag president Jacob Zuma daarvan beskuldig dat hy apartheid as verskoning vir die regering se flaters gebruik. De Klerk (77) het in ŉ verklaring gesê die regering faal veral daarin om werkloosheid en onderwys aan te spreek. “Pogings om hierdie mislukkings op apartheid te blameer gaan net verdeling in die regering en publiek bring, in stede daarvan om dringende oplossings vir die groeiende sosiale probleme te vind,” het hy gesê. De Klerk het gewaarsku dat die president se uitlatings net onnodige rassespanning aanwakker. Hy sê voorts Zuma speel ŉ gevaarlike speletjie met sulke uitlatings, want dit maak blankes die sondebokke vir die president se mislukkings. Hy sê ook hoewel daar in die apartheidsjare ŉ ongelyke samelewing was, daar steeds ná 19 jaar van demokrasie hoë vlakke van ongelykheid heers, en dit kan slegs op die regering blameer word. Lees ook: Nuuskommentaar: Weet Zuma se linkerhand wat die linkerhand doen? Nuuskommentaar: Zuma vs. Manuel – Apartheid en bakhandoorerflikheid Zuma kap Manuel oor apartheid-uitlating Nuuskommentaar: Hou op om apartheid te blameer – Trevor Manuel Hou op om apartheid te blameer – Trevor Manuel Nuuskommentaar: Apartheid se skuld Zuma blameer geweld op apartheid